stanford-oval/wikipedia huggingface dataset:
เขตปกครองคณะสงฆ์จังหวัดปราจีนบุรี
เจ้าคณะอำเภอ > เจ้าคณะอำเภอประจันตคาม

เจ้าคณะอำเภอประจันตคาม
พระครูสถิตธรรมกิจ (เสถียร) จร.วัดเกาะแดง
•  รองเจ้าคณะอำเภอประจันตคาม รูปที่ 1
พระครูประทีปสิทธิคุณ (จรูญ)  จร.วัดนาแขม
•  รองเจ้าคณะอำเภอประจันตคาม รูปที่ 2
พระครูสุภัทรปัญญาคุณ (ภาติยะ)  จร.วัดประดิษฐาราม
เจ้าคณะอำเภอ > เจ้าคณะอำเภอประจันตคาม > เจ้าคณะตำบลในเขตอำเภอ

รักษาการเจ้าคณะตำบลดงบัง
พระครูอินทวีรประยุต  จร.วัดเนินผาสุข
เจ้าคณะตำบลบ้านหอย
พระครูภาวนาปริยัติโสภณ วิ. ป.ธ.4 (ณรงค์)  จร.วัดเกาะมะไฟ
รักษาการเจ้าคณะตำบลหนองแก้ว
พระครูปลัดปริญญา รตนปัญโญ  จร.หนองแก้ว
เจ้าคณะตำบลคำโตนด เขต 1
พระครูพิพัฒน์ปัญญาภรณ์ จร.ศรีสุทธาวาส
เจ้าคณะตำบลคำโตนด เขต 2
พระครูสุทธิคุณบริรักษ์ (ประสิทธิ์ชัย) จร.วัดหนองคุ้ม
เจ้าคณะตำบลคำโตนด เขต 3
พระครูจันทศีลคุณ  จร.วัดศรีจันทราราม
เจ้าคณะตำบลโพธิ์งาม เขต 1
พระครูสุทธโพธิกิจ  จร.วัดโพธิ์งาม (บ้านต้น)
เจ้าคณะตำบลโพธิ์งาม เขต 2
พระครูโสภณจันทวิมล จร.วัดโนนสะอาด
เจ้าคณะตำบลบุฝ้าย
พระครูประสิทธิวรธรรม  จร.วัดบุฝ้าย
เจ้าคณะตำบลประจันตคาม
พระครูกิตติสารประสิทธิ์  จร.วัดทัพช้าง (เมืองใหม่)
เจ้าคณะตำบลเกาะลอย
พระครูปัญญาประสิทธิ์  จร.วัดหนองกระจับ
รักษาการเจ้าคณะตำบลหนองแสง
พระครูปลัดธนยศ กิตติปัญโญ ปธ.4 รจร.วัดเกาะแดง
เจ้าคณะอำเภอ > เจ้าคณะอำเภอศรีมหาโพธิ

เจ้าคณะอำเภอศรีมหาโพธิ
พระมหาธนศักดิ์  ธมมโชโต ปธ.9 ดร. ผจร.วัดใหม่กรงทอง
รองเจ้าคณะอำเภอศรีมหาโพธิ
พระครูประสุตศีลคุณ  จร.วัดราษฎร์เจริญศรัทธาธรรม
เจ้าคณะอำเภอ > เจ้าคณะอำเภอศรีมหาโพธิ > เจ้าคณะตำบลในเขตอำเภอ

เจ้าคณะตำบลศรีมหาโพธิ
พระมหาธนศักดิ์ ธมฺมโชโต ป.ธ.9 ดร.ผจร.วัดใหม่กรงทอง
เจ้าคณะตำบลหนองโพรง เขต 1
พระครูพิพัฒน์ธรรมภาณี  จร.วัดประทุมบูชา
เจ้าคณะตำบลหนองโพรง เขต 2
พระมหาประพันธ์ ณฎฐิโก ป.ธ.6 รจร.วัดปทุมวนาวาส
รักษาการเจ้าคณะตำบลกรอกสมบูรณ์
พระมหาธนศักดิ์ ธมฺมโชโต ดร. ปธ.9 ผจร.วัดใหม่กรงทอง
เจ้าคณะตำบลบ้านทาม
พระครูวิมลสิริสาร ดร. จร.วัดอรัญญไพรศรี (บ้านทาม)
เจ้าคณะตำบลดงกระทงยาม
พระครูจันทสารสุนทร (สมชัย)  จร.วัดบ้านกุดตาเสก
เจ้าคณะตำบลหัวหว้า เขต 1
พระครูศรีเมตตาภรณ์ ป.ธ.6 (สมคิด) จร.วัดโป่งไผ่
เจ้าคณะตำบลหัวหว้า เขต 2
พระครูปริยัติโพธิ์สุวรรณ  ป.ธ.4  (อโนทัย) จร.วัดโพธิ์ทอง
เจ้าคณะตำบลท่าตูม
พระครูปริยัติโพธาภิรัต ป.ธ.4 (สมชาย) จร.วัดศรีโพธิมาลัย
เจ้าคณะอำเภอ > เจ้าคณะอำเภอบ้านสร้าง

เจ้าคณะอำเภอบ้านสร้าง
พระสิทธิวีรานุวัฒน์ จร.วัดกระทุ่มแพ้ว
เลขานุการเจ้าคณะอำเภอบ้านสร้าง
พระครูปิยธรรมพิทักษ์ จร.พิทักษ์โสภณ
เจ้าคณะอำเภอ > เจ้าคณะอำเภอบ้านสร้าง > เจ้าคณะตำบลในเขตอำเภอ

เจ้าคณะตำบลบ้านสร้าง
พระครูโฆษิตปริยัติกิจ  จร.วัดบางเตย
เจ้าคณะตำบลบางแตน
พระครูโชติสารธรรม จร.อินทาราม
เจ้าคณะตำบลบางเตย
พระครูประภากรโพธิวัฒน์ (สมยศ) จร.วัดใหม่โพธิ์เย็น
เจ้าคณะตำบลกระทุ่มแพ้ว
พระครูนิคมพัฒนคุณ  ผจร.วัดกระทุ่มแพ้ว
เจ้าคณะอำเภอ > เจ้าคณะอำเภอนาดี

เจ้าคณะอำเภอนาดี
พระครูศรีธรรมวิสุทธิ์ (สนาม) ป.ธ.6 วัดทับไทรธรรมาราม
เลขานุการ เจ้าคณะอำเภอนาดี
พระมหารณพง กิตฺติวุฑโฒ ป.ธ.4 จร.แก่งดินสอ
รองเจ้าคณะอำเภอนาดี
พระครูปริยัติบุญวัฒน์  ป.ธ.4 จร.วัดโคกสว่าง
เจ้าคณะอำเภอ > เจ้าคณะอำเภอนาดี > เจ้าคณะตำบลในเขตอำเภอ

เจ้าคณะตำบลนาดี เขต 1
พระครูสุนทรสารคุณ  จร.วัดพันธ์ศรี
เจ้าคณะตำบลนาดี เขต 2
พระครูญาณวัฒโนภาส (คำภา)  จร.วัดด่านตะกั่วสามัคคี
เจ้าคณะตำบลสำพันตา เขต 1
พระครูโพธิกิจจานุการ  รจร.วัดโพธิ์ศรี
เจ้าคณะตำบลสำพันตา เขต 2
พระครูรัตนเขตตาภิรมย์  จร.วัดรัตนเนตตาราม
เจ้าคณะตำบลทุ่งโพธิ์
พระมหารณพง กิตติวุฑโฒ  ป.ธ.4 จร.วัดแก่งดินสอ
เจ้าคณะตำบลแก่งดินสอ
พระครูถาวรสุวรรณโชติ จร.วัดคลองมะไฟ
เจ้าคณะตำบลบุพราหมณ์
พระครูสันติกิจจานุกูล จร.วัดสระแท่น
เจ้าคณะอำเภอ > เจ้าคณะอำเภอศรีมโหสถ

เจ้าคณะอำเภอศรีมโหสถ
พระครูโสภณเวฬพิทักษ์ (สำรวย)  จร.วัดไผ่งาม
เลขานุการเจ้าคณะอำเภอศรีมโหสถ
พระครูปริยัติสุทธิโสภณ (สำรอง) ป.ธ.4 จร.วัดโคกพนมดี
เจ้าคณะอำเภอ > เจ้าคณะอำเภอศรีมโหสถ > เจ้าคณะตำบลในเขตอำเภอ

เจ้าคณะตำบลโคกปีบ เขต 1
พระครูอภินันทวรคุณ  จร.วัดหนองสะแก
เจ้าคณะตำบลโคกปีบ เขต 2
พระครูจันทสราธิคุณ  จร.วัดสระมรกต
เจ้าคณะตำบลคู้ลำพัน
พระครูปริยัติสุทธิโสภณ (สำรอง) ป.ธ.4 จร.วัดโคกพนมดี
พระอารามหลวงในจังหวัดปราจีนบุรี

วัดแก้วพิจิตร อำเภอเมืองปราจีนบุรี ธรรมยุตนิกาย
วัดบางกระเบา อำเภอบ้านสร้าง มหานิกาย
แหล่งข้อมูลอื่น

สำนักงานพระพุทธศาสนาจังหวัดปราจีนบุรี
สำนักงานวัฒนธรรมจังหวัดปราจีนบุรี
แม่แบบ:เขตปกครองคณะสงฆ์จังหวัดปราจีนบุรี
แม่แบบ:จังหวัดในเขตปกครองคณะสงฆ์ภาค 12
จังหวัดลำพูน

สำหรับความหมายอื่นของ "ลำพูน" ดูที่ ลำพูน (แก้ความกำกวม)
| จังหวัดลำพูน |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Lamphun
จากซ้ายไปขวา บนลงล่าง:  อุทยานแห่งชาติแม่ปิง  วัดพระธาตุหริภุญชัย  อุโมงค์ขุนตาน  ประตูเมืองลำพูน  เจดีย์แปดเหลี่ยม วัดจามเทวี 
   ธง ตรา
คำขวัญ: พระธาตุเด่น พระรอดขลัง ลำไยดัง กระเทียมดี  ประเพณีงาม จามเทวีศรีหริภุญไชย
แผนที่ประเทศไทย จังหวัดลำพูนเน้นสีแดงแผนที่ประเทศไทย จังหวัดลำพูนเน้นสีแดง
ประเทศ:  ไทย
การปกครอง
 • ผู้ว่าราชการ : วิวัฒน์ อินทร์ไทยวงศ์   (ตั้งแต่ พ.ศ. 2567) 
 • นายก อบจ. : วีระเดช ภู่พิสิฐ   (ตั้งแต่ พ.ศ. 2568) 
พื้นที่
 • ทั้งหมด: 4,505.882 ตร.กม. (1,739.731 ตร.ไมล์)
อันดับพื้นที่: อันดับที่ 48
ประชากร (พ.ศ. 2566)
 • ทั้งหมด: 398,440 คน
 • อันดับ: อันดับที่ 63
 • ความหนาแน่น: 88.42 คน/ตร.กม. (229.0 คน/ตร.ไมล์)
 • อันดับความหนาแน่น: อันดับที่ 52
รหัส ISO 3166: TH-51 
ชื่อไทยอื่น ๆ: นครหริภุญชัย
สัญลักษณ์ประจำจังหวัด
 • ต้นไม้: ก้ามปู (จามจุรีแดง)
 • ดอกไม้: ทองกวาว
 • สัตว์น้ำ: อึ่งปากขวด
ศาลากลางจังหวัด
 • ที่ตั้ง: ภายในศูนย์ราชการจังหวัดลำพูน เลขที่ 199 หมู่ที่ 11 ทางหลวงแผ่นดินหมายเลข 11 ตำบลศรีบัวบาน อำเภอเมืองลำพูน จังหวัดลำพูน 51000
 • โทรศัพท์: 0 5351 1000
 • โทรสาร: 0 5351 1000
เว็บไซต์: http://www.lamphun.go.th/
 
 ส่วนหนึ่งของสารานุกรมประเทศไทย
ลำพูน (ไทยถิ่นเหนือ: ᩃᨻᩪᩁ , หละปูน) เป็นจังหวัดที่มีขนาดเล็กที่สุดในภาคเหนือ นับเป็นอีกจังหวัดหนึ่งที่มีประวัติศาสตร์เก่าแก่ เคยเป็นที่ตั้งของนครหริภุญชัย ในสมัยพระนางจามเทวี เดิมชื่อเมืองหริภุญไชย เป็นเมืองโบราณมีอายุประมาณ 1,343 ปี ตามพงศาวดารโยนกเล่าสืบต่อกันถึงการสร้างเมืองหริภุญไชย โดยฤๅษีวาสุเทพเป็นผู้เกณฑ์พวกเม็งคบุตร หรือชนเชื้อชาติมอญมาสร้างเมืองนี้ขึ้นในพื้นที่ระหว่างแม่น้ำสองสาย คือ แม่น้ำกวงและแม่น้ำปิง เมื่อมาสร้างเสร็จได้ส่งทูตไปเชิญราชธิดากษัตริย์เมืองละโว้พระนาม "จามเทวี" มาเป็นปฐมกษัตริย์ปกครองเมืองหริภุญไชยสืบราชวงศ์กษัตริย์ต่อมาหลายพระองค์ จนกระทั่งถึงสมัยพญาญี่บาจึงได้เสียการปกครองให้แก่พญามังราย ผู้รวบรวมแว่นแคว้นทางเหนือเข้าเป็นอาณาจักรล้านนา
| --- | --- |

จังหวัดลำพูน
"ลำพูน"  ในภาษาไทย (บน) และในคำเมืองอักษรธรรมล้านนา (ล่าง)
ชื่อภาษาไทย
อักษรไทย: ลำพูน
อักษรโรมัน: Lamphun
ชื่อคำเมือง
อักษรธรรมล้านนา: ᩃᨻᩪᩁ
อักษรไทย: ละปูน
 
ถึงแม้ว่าเมืองลำพูนจะตกอยู่ภายใต้การปกครองของอาณาจักรล้านนา แต่ก็ได้เป็นผู้ถ่ายทอดมรดกทางศิลปะและวัฒนธรรมให้แก่ผู้ที่เข้ามาปกครอง ดังปรากฏหลักฐานทั่วไปในเวียงกุมกาม เชียงใหม่ และเชียงราย เมืองลำพูนจึงยังคงความสำคัญในทางศิลปะและวัฒนธรรมของอาณาจักรล้านนา จนกระทั่งสมัยสมเด็จพระเจ้าตากสินมหาราช เมืองลำพูนจึงได้เข้ามาอยู่ในราชอาณาจักรไทย มีผู้ครองนครสืบต่อกันมาจนถึงสมัยกรุงรัตนโกสินทร์ ต่อมาภายหลังการเปลี่ยนแปลงการปกครอง พ.ศ. 2475 เมื่อเจ้าผู้ครองนครองค์สุดท้าย คือ พลตรี เจ้าจักรคำขจรศักดิ์ ถึงแก่พิราลัย เมืองลำพูนจึงเปลี่ยนเป็นจังหวัด มีผู้ว่าราชการจังหวัดเป็นผู้ปกครองสืบมาจนกระทั่งถึงปัจจุบัน นอกจากจังหวัดลำพูนจะมีชื่อเสียงในฐานะเป็นเมืองประวัติศาสตร์แล้ว ยังเป็นแหล่งเพาะปลูกลำไย พระเครื่อง โบราณสถานที่สำคัญ และผ้าทอฝีมือดี ปัจจุบันมีประตูเมืองหลักทั้งสี่ทิศคือ ทิศเหนือประตูช้างสี ทิศตะวันออกประตูท่าขาม ทิศใต้ประตูลี้ ทิศตะวันตกประตูมหาวัน มีกำแพงเมืองเก่าทางทิศตะวันออกเฉียงเหนือคือ ประตูท่านาง
ภูมิศาสตร์ > อาณาเขต

ลำพูนมีพื้นที่ติดกับจังหวัดอื่น ๆ 3 จังหวัด ดังนี้
ทิศเหนือ จรดอำเภอสารภี อำเภอสันกำแพง และอำเภอแม่ออน จังหวัดเชียงใหม่
ทิศตะวันออก จรดอำเภอห้างฉัตร อำเภอสบปราบ และอำเภอเสริมงาม จังหวัดลำปาง
ทิศใต้ จรดอำเภอเถิน อำเภอแม่พริก จังหวัดลำปาง และอำเภอสามเงา จังหวัดตาก
ทิศตะวันตก จรดอำเภอฮอด อำเภอจอมทอง อำเภอหางดง และอำเภอสันป่าตอง จังหวัดเชียงใหม่
ภูมิศาสตร์ > ที่ตั้ง

จังหวัดลำพูน ตั้งอยู่ทางภาคเหนือตอนบนของประเทศไทย อยู่ห่างจากกรุงเทพมหานคร ตามทางหลวงแผ่นดินหมายเลข 11 (สายเอเซีย) เป็นระยะทาง 689 กิโลเมตร ตามทางหลวงแผ่นดินสายพหลโยธิน เป็นระยะทาง 724 กิโลเมตร และตามทางรถไฟ 729 กิโลเมตร ตั้งอยู่ระหว่างเส้นรุ้งที่ 18 องศาเหนือ และเส้นแวงที่ 99 องศาตะวันออก อยู่ในกลุ่มจังหวัดภาคเหนือตอนบน อยู่ห่างจากจังหวัดเชียงใหม่เพียง 22 ก.ม. เป็นพื้นที่ ที่มีศักยภาพในการพัฒนาเป็นศูนย์กลางความเจริญของภาคเหนือตอนบน และอนุภูมิภาค ลุ่มน้ำโขง หรือพื้นที่สี่เหลี่ยมเศรษฐกิจร่วมกับ จังหวัดเชียงใหม่
จังหวัดลำพูนเป็นจังหวัดที่มีขนาดเล็กที่สุดของภาคเหนือมีพื้นที่ทั้งหมดประมาณ 4,505.882 ตร.กม. หรือประมาณ 2,815,675 ไร่ หรือคิดเป็นร้อยละ 4.85 ของพื้นที่ ภาคเหนือตอนบน บริเวณที่กว้างที่สุดประมาณ 43 กม. และยาวจากเหนือจดใต้ 136 กม.
ลักษณะภูมิอากาศ จังหวัดลำพูนตั้งอยู่ในภาคเหนือ ซึ่งตามตำแหน่งที่ตั้งอยู่ในเขตร้อนที่ค่อนไปทาง เขตอากาศอบอุ่น ในฤดูหนาวจึงมีอากาศเย็นค่อนข้างหนาว แต่เนื่องจากอยู่ลึกเข้าไปใน แผ่นดินห่างไกลจากทะเล จึงมีฤดูแล้งที่ยาวนานและอากาศจะร้อนถึงร้อนจัดในฤดูร้อน จังหวัดลำพูนมีสภาพภูมิอากาศแตกต่างกันอย่างเด่นชัด 3 ช่วงฤดู คือช่วงเดือนมีนาคม กับเมษายนมีอากาศร้อน ช่วงเดือนพฤษภาคมถึงเดือนตุลาคม จะมีฝนตกชุกเป็นฤดูฝน และช่วงเดือนพฤศจิกายนถึง เดือนกุมภาพันธ์มีอากาศหนาวเย็นเป็นฤดูหนาว ซึ่งฤดูหนาวและฤดูร้อนนั้น เป็นช่วงฤดูแล้ง ที่มีระยะเวลาติดต่อกันประมาณ 6 เดือน ในช่วงฤดูฝนอีก 6 เดือน นั้น อากาศจะไม่ร้อนเท่ากับ ในฤดูร้อน และไม่หนาวเย็นเท่า ฤดูหนาว คือมีอุณหภูมิปานกลางอยู่ระหว่างสองฤดูดังกล่าว
ภูมิศาสตร์ > อุทยานแห่งชาติ

อุทยานแห่งชาติดอยขุนตาล
อุทยานแห่งชาติแม่ปิง
สัญลักษณ์ประจำจังหวัด

คำขวัญประจำจังหวัด : พระธาตุเด่น พระรอดขลัง ลำไยดัง กระเทียมดี ประเพณีงาม จามเทวีศรีหริภุญไชย
ต้นไม้ประจำจังหวัด : ต้นก้ามปูหรือจามจุรีแดง (Samanea saman)
ดอกไม้ประจำจังหวัด : ดอกทองกวาว (Butea monosperma)
สัตว์น้ำประจำจังหวัด : อึ่งปากขวดหรืออึ่งเพ้า (Glyphoglossus molossus)
การเมืองการปกครอง > หน่วยการปกครอง

จังหวัดลำพูนแบ่งการปกครองแบ่งออกเป็น 8 อำเภอ 51 ตำบล 574 หมู่บ้าน ดังนี้
| ที่ | ชื่ออำเภอ | ตัวเมือง | อักษรโรมัน | ตำบล | หมู่บ้าน | ประชากร (พ> ศ. 2560) | พื้นที่ (ตร> กม.) | ความหนาแน่น (คน/ตร> กม.) | ระยะทางจากตัวจังหวัด |
| --- | --- | --- | --- | --- | --- | --- | --- | --- | --- |
| 1 | เมืองลำพูน |  | Mueang Lamphun | 15 | 159 | 146,098 | 479.83 | 304.48 | - |
| 2 | แม่ทา |  | Mae Tha | 6 | 68 | 39,107 | 762.63 | 51.27 | 25 |
| 3 | บ้านโฮ่ง |  | Ban Hong | 5 | 62 | 40,199 | 596.90 | 67.34 | 40 |
| 4 | ลี้ |  | Li | 8 | 99 | 69,806 | 1,701.99 | 41.01 | 106 |
| 5 | ทุ่งหัวช้าง |  | Thung Hua Chang | 3 | 35 | 20,173 | 486.13 | 41.49 | 79 |
| 6 | ป่าซาง |  | Pa Sang | 9 | 90 | 55,321 | 299.95 | 184.43 | 11 |
| 7 | บ้านธิ |  | Ban Thi | 2 | 36 | 17,698 | 129.02 | 137.16 | 18 |
| 8 | เวียงหนองล่อง |  | Wiang Nong Long | 3 | 25 | 17,516 | 49.43 | 354.33 | 41 |
| รวม | รวม | รวม | รวม | 51 | 574 | 405,918 | 4,505.88 | 90.08 | - |
การเมืองการปกครอง > การเลือกตั้ง

ในการเลือกตั้งครั้งที่ผ่านมา จังหวัดลำพูน แบ่งเขตการเลือกตั้งเป็น 2 เขต โดยมีสมาชิกสภาผู้แทนราษฎร จำนวน 2 คน คือ วิทวิสิทธิ์ ปันสวนปลูก และรังสรรค์ มณีรัตน์
การเมืองการปกครอง > รายพระนามเจ้าผู้ครองนคร

ดูเพิ่ม: รายพระนามเจ้าผู้ครองนครลำพูน
การเมืองการปกครอง > รายชื่อนายกองค์การบริหารส่วนจังหวัด

| ลำดับ | รายชื่อ | เริ่มดำรงตำแหน่ง | สิ้นสุดการดำรงตำแหน่ง | หมายเหตุ |
| --- | --- | --- | --- | --- |
| 1 | นายประเสริฐ ภู่พิสิฐ | พ.ศ. 2543 | พ.ศ. 2547 |  |
| 2 | นายสมาน ชมภูเทพ | 14 มีนาคม พ.ศ. 2547 | 13 มีนาคม พ.ศ. 2551 | นายก อบจ. จากการเลือกตั้งครั้งแรก |
| 3 | นายทรงชัย วงศ์สวัสดิ์ | 13 มีนาคม พ.ศ. 2551 | 11 สิงหาคม พ.ศ. 2555 |  |
| 4 | นายนิรันดร์ ด่านไพบูลย์ | 11 สิงหาคม พ.ศ. 2555 | 26 ตุลาคม พ.ศ. 2563 |  |
| 5 | นายอนุสรณ์ วงศ์วรรณ | 20 ธันวาคม พ.ศ. 2563 | 19 ธันวาคม พ.ศ. 2567 |  |
| 6 | นายวีระเดช ภู่พิสิฐ | 1 กุมภาพันธ์ พ.ศ. 2568 | ปัจจุบัน |  |
การเมืองการปกครอง > รายชื่อสมาชิกสภาองค์การบริหารส่วนจังหวัด

| สภาองค์การบริหารส่วนจังหวัดลำพูน> เขต | สภาองค์การบริหารส่วนจังหวัดลำพูน> เขต | สภาองค์การบริหารส่วนจังหวัดลำพูน> ชื่อ | สภาองค์การบริหารส่วนจังหวัดลำพูน> สังกัด | สภาองค์การบริหารส่วนจังหวัดลำพูน> สังกัด | สภาองค์การบริหารส่วนจังหวัดลำพูน> หมายเหตุ |
| --- | --- | --- | --- | --- | --- |
| เมืองลำพูน | เขต 1 | พรชัย ธารเที่ยงธรรม | พรรคประชาชน | พรรคประชาชน | รองประธานสภาองค์การบริหารส่วนจังหวัดลำดับที่หนึ่ง |
| เมืองลำพูน | เขต 2 | ธนดล ทาแจ้ | พรรคประชาชน | พรรคประชาชน | – |
| เมืองลำพูน | เขต 3 | ภัตติพงศ์ ขัดลิ | พรรคประชาชน | พรรคประชาชน | ประธานสภาองค์การบริหารส่วนจังหวัดลำพูน |
| เมืองลำพูน | เขต 4 | กชมน โปธาวิชัย | พรรคประชาชน | พรรคประชาชน | – |
| เมืองลำพูน | เขต 5 | นรินทร์ คำสาร | พรรคเพื่อไทย | พรรคเพื่อไทย |  |
| เมืองลำพูน | เขต 6 | วิชิต วัฒนพันธ์ | พรรคประชาชน | พรรคประชาชน | – |
| เมืองลำพูน | เขต 7 | นนท์ณัฏฐ์ สุริยะจักร์ | พรรคประชาชน | พรรคประชาชน | – |
| เมืองลำพูน | เขต 8 | ยศ ศรีวิชัย | พรรคเพื่อไทย | พรรคเพื่อไทย | – |
| เมืองลำพูน | เขต 9 | เขมชาติ สุคันธวงศ์ | พรรคเพื่อไทย | พรรคเพื่อไทย | – |
| แม่ทา | เขต 1 | ธารา นาคเส้า | พรรคประชาชน | พรรคประชาชน | – |
| แม่ทา | เขต 2 | นัทธวัฒน์ เศวตศิรพงศ์ | พรรคเพื่อไทย | พรรคเพื่อไทย | รองประธานสภาองค์การบริหารส่วนจังหวัดลำดับที่สอง |
| บ้านโฮ่ง | เขต 1 | สุรชัย ขัติปัญญา | พรรคเพื่อไทย | พรรคเพื่อไทย | – |
| บ้านโฮ่ง | เขต 2 | ถนอม เมืองสุวรรณ์ | พรรคเพื่อไทย | พรรคเพื่อไทย | – |
| บ้านโฮ่ง | เขต 3 | ภัททิยา ยะโสภา | พรรคประชาชน | พรรคประชาชน |  |
| ลี้ | เขต 1 | สุริยัน ปัญญา | พรรคประชาชน | พรรคประชาชน | – |
| ลี้ | เขต 2 | ศิรศักดิ์ ทองยอด | พรรคประชาชน | พรรคประชาชน | – |
| ลี้ | เขต 3 | พันตำรวจเอก ชยสิทธ์ น้อยสะปุ๋ง | ผู้สมัครอิสระ | ผู้สมัครอิสระ | – |
| ลี้ | เขต 4 | จันทร์ดี กิจวิทยาวรกุล | พรรคประชาชน | พรรคประชาชน | – |
| ทุ่งหัวช้าง | เขต 1 | นิมิตร สาคำ | พรรคประชาชน | พรรคประชาชน | – |
| ป่าซาง | เขต 1 | วัฒนา กันทาทรัพย์ | พรรคประชาชน | พรรคประชาชน | – |
| ป่าซาง | เขต 2 | วีระศักดิ์ สุภายอง | พรรคประชาชน | พรรคประชาชน | – |
| ป่าซาง | เขต 3 | เทวิน จอมพันธ์ | พรรคเพื่อไทย | พรรคเพื่อไทย | – |
| บ้านธิ | เขต 1 | สมควร สายเครื่อง | พรรคประชาชน | พรรคประชาชน | – |
| เวียงหนองล่อง | เขต 1 | สุวรรณ  หอยแก้ว | พรรคเพื่อไทย | พรรคเพื่อไทย | – |
ประชากร > เชื้อชาติและภาษา

ไทยอง คือประชากรส่วนใหญ่ของจังหวัดลำพูน ตามมาด้วย ไทยวน (คนเมือง) ไทลื้อ ไทเขิน ไทใหญ่ และมอญ และประชากรส่วนหนึ่งของจังหวัดลำพูนเป็นชาวเขาเผ่ากะเหรี่ยงปกาเกอะญอ โดยเฉพาะหมู่บ้านพระบาทห้วยต้มหมู่บ้านเดียว มีประชากรของกะเหรี่ยงปกาเกอะญออาศัยพันกว่าหลังคาเรือน และเป็นหมู่บ้านต้นแบบ หมู่บ้านรักษาศีล 5
ภาษายองเป็นภาษาที่ใช้กันแพร่หลายในจังหวัดลำพูน คนในจังหวัดลำพูนมักจะพูดสำเนียงเมืองยอง เพราะชาวลำพูนส่วนใหญ่สืบเชื้อสายมาจากไทลื้อในรัฐฉานประเทศพม่าและสิบสองปันนาประเทศจีน จึงมีสำเนียงที่เป็นเอกลักษณ์โดดเด่นแตกต่างจากคำเมืองของภาคเหนือ
สถานศึกษา

อุดมศึกษา
มหาวิทยาลัยมหาจุฬาลงกรณ์ราชวิทยาลัย วิทยาลัยสงฆ์ลำพูน
มหาวิทยาลัยธนบุรี ศูนย์ลำพูน
มหาวิทยาลัยราชภัฏลำปาง วิทยาเขตลำพูน
มหาวิทยาลัยเชียงใหม่ ศูนย์หริภุญชัย จังหวัดลำพูน
สถาบันการอาชีวศึกษาภาคเหนือ๑ วิทยาลัยเทคนิคลำพูน
อาชีวศึกษา
วิทยาลัยเทคนิคลำพูน
วิทยาลัยเทคโนโลยีหมู่บ้านครู ภาคเหนือ
วิทยาลัยเกษตรและเทคโนโลยีลำพูน
วิทยาลัยการอาชีพป่าซาง
วิทยาลัยการอาชีพบ้านโฮ่ง
วิทยาลัยเทคโนโลยีชรินรัตน์ลำพูน
โรงเรียน
ดูเพิ่ม: รายชื่อโรงเรียนในจังหวัดลำพูน
สถานที่สำคัญของจังหวัด

| --- | --- |
 วัดพระธาตุหริภุญชัยวรมหาวิหาร (พระอารามหลวงชั้นเอก ชนิด วรมหาวิหาร)  วัดพระพุทธบาทตากผ้า (พระอารามหลวงชั้นตรี ชนิด สามัญ)  พระบรมราชานุสาวรีย์พระนางจามเทวี  วัดจามเทวี  วัดพระธาตุดอยเวียง  วัดพระยืน  วัดช้างสี  วัดรมณียาราม  วัดพระพุทธบาทห้วยต้ม  กู่พระอรหันต์ 24 กู่  วัดประตูลี้  วัดมหาวัน  วัดพระคงฤๅษี  วัดธงสัจจะ  วัดสันป่ายางหลวง  วัดสันป่ายางหน่อม  วัดช้างรอง  วัดไก่แก้ว  กู่ช้าง - กู่ม้า  วัดเจดีย์กู่เต้าจุฬามณี  วัดต้นแก้ว  พิพิธภัณฑสถานแห่งชาติหริภุญไชย:  ดอยขะม้อ  สะพานขาวทาชมภู  วัดดอยติ อนุสาวรีย์ครูบาศรีวิชัย องค์ใหญ่ที่สุดในลำพูน  อุโมงค์ขุนตาน เคยเป็นอุโมงค์รถไฟที่ยาวที่สุดในประเทศไทย  อนุสาวรีย์สุเทวฤๅษี  The Sun New Center สวนน้ำและสวนสนุก  ถนนคนเดินจังหวัดลำพูน หน้าวัดพระธาตุหริภุญชัย ทุกวันศุกร์  ศูนย์พัฒนาโครงการหลวงพระบาทห้วยต้ม  น้ำตกก้อ แก่งก้อ อุทยานแห่งชาติแม่ปิง  สวนสายน้ำแร่  หมู่บ้านแกะสลักบ้านทา  หมู้บ้านกะเหรี่ยงพัฒนาห้วยหละ  ถ้ำเอราวัณ  ถ้ำหลวงผาเวียง  ขัวมุงท่าสิงห์ และชุมชนเวียงยอง  ดอยช้างป๋าแป่ ยอดดอยที่สุดที่ในจังหวัดลำพูน  ศาลเจ้าพ่อขุนตาล  ตลาดหนองดอก  ตลาดเกษตรดอยแก้ว (กาดป่าเปา)  อ่างเก็บน้ำแม่ตีบ  ตลาดลำพูนจตุจักร
วัฒนธรรมและประเพณี

งานของดีศรีหริภุญชัย
งานประเพณีสงกรานต์
งานประเพณีสรงน้ำพระธาตุหริภุญชัย (แปดเป็ง)
งานสลากย้อมเมืองหละปูน หนึ่งเดียวในโลก
งานเทศกาลลำไย
งานพระนางจามเทวี
งานฤดูหนาวและกาชาด
งานแห่แคร่หลวง ลอยกระทง อำเภอบ้านโฮ่ง
งานแต่งสีอวดลาย ผ้าฝ้ายดอนหลวง อำเภอป่าซาง
งานต้นกำเนิดไม้แกะสลัก และของดีอำเภอแม่ทา
งานเทศกาลโคมแสนดวงที่เมืองลำพูน
วัฒนธรรมและประเพณี > บุคคลที่มีชื่อเสียง

ครูบาศรีวิชัย นักบุญแห่งล้านนา
ครูบาอภิชัยขาวปี ศิษย์เอกครูบาศรีวิชัยนักพัฒนานักปฏิบัติ
ครูบาวงศ์ นักพัฒนานักปฏิบัติ
พระสุพรหมยานเถร (พรหมา พฺรหฺมจกฺโก) พระนักปฏิบัติ
พระพุทธพจนวราภรณ์ (จันทร์ กุสโล) พระราชาคณะเจ้าคณะรอง อดีตเจ้าคณะภาค๔-๕-๖-๗ (ธรรมยุต) อดีตเจ้าอาวาสวัดเจดีย์หลวงวรวิหาร จังหวัดเชียงใหม่
หลวงปู่ครูบาผัด พระนักปฏิบัติ
ภานุทัต อภิชนาธง ครูสอนศิลปินพื้นบ้านล้านนาและนักร้อง
สุพจน์ จันทร์เจริญ นักร้อง นักแสดง
ศตวรรษ ดุลยวิจิตร นักแสดง
อาจารียา พรหมพฤกษ์ นักร้อง
ภัทรากร ตั้งศุภกุล นักแสดง
เคนี สไตลส์ นักแสดงภาพยนตร์ผู้ใหญ่ชาวอังกฤษ
วิทยา เลาหกุล อดีตนักฟุตบอลทีมชาติไทยและอดีตผู้ฝึกสอนทีมชาติไทย
หัตฐพร สุวรรณ อดีตนักฟุตบอลทีมชาติไทย
พรรษา มีสัตย์ธรรม อดีตผู้รักษาประตูทีมชาติไทย
นพพร อินสีลอย (กิ่งซาง) นักมวย ครู
สถาพร ริยะป่า (อู๋) ผู้ประกาศข่าวช่อง 8
วีนัส นันทะชัย รองอันดับหนึ่ง Miss Thailand World 2014
ณัฐธยาน์ ธนรณวัฒน์ นักกีฬาเหรียญทองมาราธอนกีฬาซีเกมส์ ครั้งที่ 28
เอ็ดดี้ ตลาดแตก ศิลปินนักร้อง
อินสนธ์ วงสาม ศิลปินแห่งชาติ
ทวี นันทขว้าง ศิลปินแห่งชาติ
เรวิญานันท์  ทาเกิด (เบญ) นักแสดง
กีฬา

ทีมฟุตบอล สโมสรฟุตบอลลำพูน วอริเออร์ เป็นแชมป์ ไทยลีก 2 2021-2022
ดูเพิ่ม

รายชื่อวัดในจังหวัดลำพูน
รายชื่อโรงเรียนในจังหวัดลำพูน
รายชื่อห้างสรรพสินค้าในจังหวัดลำพูน
แหล่งข้อมูลอื่น

เจ้าเมืองลำพูน เก็บถาวร 2011-11-13 ที่ เวย์แบ็กแมชชีน
เว็บไซต์อย่างเป็นทางการของจังหวัด
18°30′N 99°05′E﻿ / ﻿18.5°N 99.08°E﻿ / 18.5; 99.08
แผนที่และภาพถ่ายทางอากาศของ จังหวัดลำพูน
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
| ด ค กองค์กรปกครองส่วนท้องถิ่นระดับล่างในจังหวัดลำพูน |
| --- | --- | --- |
| เทศบาลเมือง |  ลำพูน  |  |
| เทศบาลตำบล |  ก้อ  ดงดำ  ต้นธง  ทากาศ  ทากาศเหนือ  ทาขุมเงิน  ท่าเชียงทอง  ทาทุ่งหลวง  ทาปลาดุก  ทาสบชัย  ทาสบเส้า  ทุ่งหัวช้าง  บ้านกลาง  บ้านธิ  บ้านแป้น  บ้านโฮ่ง  ประตูป่า  ป่าซาง  ป่าไผ่  ป่าสัก  ม่วงน้อย  มะกอก  มะเขือแจ้  แม่ตืน  แม่แรง  ริมปิง  ลี้  วังดิน  วังผาง  เวียงยอง  ศรีเตี้ย  ศรีบัวบาน  ศรีวิชัย  หนองช้างคืน  หนองยวง  หนองล่อง  เหมืองง่า  เหมืองจี้  อุโมงค์  |  |
| องค์การบริหารส่วนตำบล |  ตะเคียนปม  ท่าตุ้ม  ทาแม่ลอบ  ทุ่งหัวช้าง  นครเจดีย์  นาทราย  น้ำดิบ  บ้านปวง  บ้านเรือน  ป่าพลู  แม่ลาน  เวียงกานต์  เวียงแก้ว  หนองปลาสะวาย  หนองหนาม  ห้วยยาบ  เหล่ายาว  |  |
| ด ค กเมืองหลวงและจังหวัดของประเทศไทย |
| --- | --- | --- |
| เมืองหลวง | กรุงเทพมหานคร |  |
| ภาคเหนือ |  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  อุตรดิตถ์  |  |
| ภาคตะวันออกเฉียงเหนือ |  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  ร้อยเอ็ด  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี  |  |
| ภาคกลาง |  กำแพงเพชร  ชัยนาท  นครนายก  นครปฐม  นครสวรรค์  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  อ่างทอง  อุทัยธานี  |  |
| ภาคตะวันออก |  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  สระแก้ว  |  |
| ภาคตะวันตก |  กาญจนบุรี  ตาก  ประจวบคีรีขันธ์  เพชรบุรี  ราชบุรี  |  |
| ภาคใต้ |  กระบี่  ชุมพร  ตรัง  นครศรีธรรมราช  นราธิวาส  ปัตตานี  พังงา  พัทลุง  ภูเก็ต  ยะลา  ระนอง  สงขลา  สตูล  สุราษฎร์ธานี  |  |
หมายเหตุ - แบ่งภูมิภาคตามเกณฑ์ของราชบัณฑิตยสภา
| ด ค กจังหวัดแบ่งตามเขตในกีฬาแห่งชาติ (กีฬาเขต) |
| --- | --- | --- |
| เขต 1 |  ชัยนาท  นนทบุรี  ปทุมธานี  พระนครศรีอยุธยา  ลพบุรี  สระบุรี  สิงห์บุรี  สมุทรปราการ  อ่างทอง  |  |
| เขต 2 |  จันทบุรี  ฉะเชิงเทรา  ชลบุรี  ตราด  นครนายก  ปราจีนบุรี  ระยอง  สระแก้ว  |  |
| เขต 3 |  ชัยภูมิ  นครราชสีมา  บุรีรัมย์  ยโสธร  ศรีสะเกษ  สุรินทร์  อุบลราชธานี  |  |
| เขต 4 |  กาฬสินธุ์  ขอนแก่น  นครพนม  บึงกาฬ  มหาสารคาม  มุกดาหาร  ร้อยเอ็ด  เลย  สกลนคร  หนองคาย  หนองบัวลำภู  อำนาจเจริญ  อุดรธานี  |  |
| เขต 5 |  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  |  |
| เขต 6 |  กำแพงเพชร  ตาก  นครสวรรค์  พิจิตร  พิษณุโลก  เพชรบูรณ์  สุโขทัย  อุตรดิตถ์  อุทัยธานี  |  |
| เขต 7 |  กาญจนบุรี  นครปฐม  ประจวบคีรีขันธ์  เพชรบุรี  ราชบุรี  สมุทรสงคราม  สมุทรสาคร  สุพรรณบุรี  |  |
| เขต 8 |  กระบี่  ชุมพร  นครศรีธรรมราช  พังงา  ภูเก็ต  ระนอง  สุราษฎร์ธานี  |  |
| เขต 9 |  ตรัง  นราธิวาส  ปัตตานี  พัทลุง  ยะลา  สงขลา  สตูล  |  |
| เขต 10 |  กรุงเทพมหานคร  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef 
แผนที่อำเภอในจังหวัดลำพูน
ชุมพล กาญจนะ

| ชุมพล กาญจนะม> ป.ช., ม.ว.ม. |
| --- | --- |

ที่ปรึกษานายกรัฐมนตรี
ดำรงตำแหน่ง 9 มกราคม พ.ศ. 2566 – 12 กันยายน พ.ศ. 2566
นายกรัฐมนตรี: ประยุทธ์ จันทร์โอชา
ถัดไป: นลินี ทวีสิน
สมาชิกสภาผู้แทนราษฎรจังหวัดสุราษฎร์ธานี
ดำรงตำแหน่ง 22 มีนาคม พ.ศ. 2535 – 2 ตุลาคม พ.ศ. 2553
ก่อนหน้า: โกเมศ ขวัญเมือง
ถัดไป: โสภา กาญจนะ
 
ข้อมูลส่วนบุคคล
เกิด: 12 ธันวาคม พ.ศ. 2488 (79 ปี) จังหวัดสุราษฎร์ธานี ประเทศไทย
พรรคการเมือง: ประชาธิปัตย์ (2535–2565) รวมไทยสร้างชาติ (2565–ปัจจุบัน)
คู่สมรส: โสภา กาญจนะ
บุตร: แสงโรจ กาญจนะ  วิทวัฒน์ กาญจนะ  วชิราภรณ์ กาญจนะ

ชุมพล กาญจนะ (เกิด
12 ธันวาคม พ.ศ. 2488) อดีตปรึกษาของนายกรัฐมนตรี (พลเอกประยุทธ์ จันทร์โอชา) อดีตสมาชิกสภาผู้แทนราษฎรจังหวัดสุราษฎร์ธานี 7 สมัย อดีตกรรมการสภาที่ปรึกษาพรรคประชาธิปัตย์
ประวัติ

ชุมพล กาญจนะ เกิดเมื่อวันที่ 12 ธันวาคม พ.ศ. 2488 สมรสกับนางโสภา กาญจนะ นายกองค์การบริหารส่วนจังหวัดสุราษฎร์ธานี มีบุตรธิดาด้วยกันสามคน ได้แก่ นายแสงโรจ กาญจนะ, นายวิทวัฒน์ กาญจนะ และนางสาววชิราภรณ์ กาญจนะ ส.ส.สุราษฎร์ธานี 2 สมัย
การทำงาน

ชุมพล กาญจนะ เริ่มทำงานการเมืองโดยการเป็นกรรมการสุขาภิบาลเวียงสระ เป็นรองประธานสุขาภิบาลเวียงสระ และเป็นสมาชิกสภาจังหวัดสุราษฎร์ธานี จนได้รับเลือกเป็นประธานสภาจังหวัดสุราษฎร์ธานี
เขาเข้าสู่งานการเมืองระดับชาติครั้งแรกใน การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 ลงสมัครรับเลือกตั้งในนามพรรคประชาธิปัตย์ ทีมเดียวกันกับ บัญญัติ บรรทัดฐาน และ ประวิช นิลวัชรมณี และได้รับเลือกตั้งทั้ง 3 คน ต่อเนื่อง 4 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
ต่อจากนั้นได้รับเลือกตั้งในเขตเดียวเบอร์เดียวอีก 2 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กระทั่งในปี 2550 ได้เปลี่ยนมาเป็นแบบแบ่งเขต 3  คน อีกครั้ง เขาได้ลงเลือกตั้งร่วมกับ สุเทพ เทือกสุบรรณ และ ประพนธ์ นิลวัชรมณี ได้รับเลือกเป็น ส.ส.สมัยที่ 7 กระทั่งในปี 2553 เขาถูกตัดสิทธิ์ทางการเมืองเป็นเวลา 5 ปี เนื่องจากยื่นบัญชีแสดงรายการทรัพย์สินและหนี้สินและเอกสารประกอบต่อผู้ร้อง ด้วยข้อความอันเป็นเท็จหรือปกปิดข้อเท็จจริงที่ควรแจ้งให้ทราบตามรัฐธรรมนูญ
ชุมพล เคยได้รับแต่งตั้งเป็นประธานคณะกรรมาธิการการกีฬาในสภาผู้แทนราษฎรไทย ชุดที่ 17 เป็นที่ปรึกษารัฐมนตรีช่วยว่าการกระทรวงเกษตรและสหกรณ์ (นายอาคม เอ่งฉ้วน) ในปี 2542 เป็นประธานคณะกรรมาธิการการตำรวจในสภาผู้แทนราษฎรไทย ชุดที่ 21
ในปี 2563 ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 นายชุมพล ลงสมัครรับเลือกตั้งอีกครั้ง โดยการสนับสนุนของ อภิสิทธิ์ เวชชาชีวะ แต่เขาได้คะแนนมาเป็นอันดับที่ 2
ในวันเสาร์ที่ 24 ธันวาคม พ.ศ. 2565 นายชุมพลได้ยื่นหนังสือลาออกจากการเป็นสมาชิกพรรคประชาธิปัตย์ทำให้ต้องพ้นจากตำแหน่งกรรมการสภาที่ปรึกษาพรรคประชาธิปัตย์ โดยเตรียมย้ายมาสมัครเป็นสมาชิกพรรครวมไทยสร้างชาติพร้อมกับเปิดตัวในวันอังคารที่ 27 ธันวาคม พ.ศ. 2565 พร้อมกับนายไตรรงค์ สุวรรณคีรี และนายชัชวาลล์ คงอุดม
วันที่ 9 ม.ค.2566 พล.อ.ประยุทธ์ จันทร์โอชา และรมว.กลาโหมได้ลงนามในคำสั่งสำนักนายกรัฐมนตรี ให้แต่งตั้ง นายชุมพล กาญจนะ เป็นที่ปรึกษาของนายกรัฐมนตรี ร่วมกับ นายเสกสกล อัตถาวงศ์ และ ชัชวาลล์ คงอุดม
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)